

**REČ PREDSEDNIKA**

*Poštovani Poslodavci,*

*Jačanje domaće privrede i njene konkurentnosti je prioritet sadašnjih i budućih generacija.*

*Kroz konstruktivni dijalog sa Vladom Republike Srbije i reprezentativnim sindikatima, poslodavci okupljeni u jedinom reprezentativnom udruženju poslodavaca - Uniji poslodavaca Srbije, imaju pravo ali i odgovornost da nađu najbolja rešenja za sebe, a u cilju opšte ravnoteže i stimulisanja održivog privrednog rasta, uz očuvanje vrednosti dostojanstva i etike rada.*

*Zato Vas pozivamo da nam se priključite, jer samo ujedinjeni bićemo u prilici da jasno sagledamo ambijent u kojem poslujemo, što će doprineti predlaganju kvalitetnih promena, koje će omogućiti privrednim subjektima poslovanje u olakšanim uslovima sa komponentom izvesnosti.*

*Snagom argumenata idemo putem još ozbiljnijih reformi, kako bi osnažili srpsku privredu, jer JAKA PRIVREDA je JAKA SRBIJA!*

 **Miloš Nenezić**

 **Predsednik Unije poslodavaca Srbije**

**KO SMO MI**

* ***Krovno i reprezentativno udruženje poslodavaca***
* ***Partner Vladi Republike Srbije i reprezentativnim sindikatima***
* ***Na dobrovoljnoj osnovi u svom članstvu okupljamo velika, srednja i mala preduzeća i preduzetnike, kao i njihova udruženja, koji čine oko 30 procenata srpske privrede***
* ***Imamo direktan i odlučujući uticaj na utvrđivanje javnih politika i donošenje zakona, koji su od suštinske važnosti za efikasno funkcionisanje slobodnog tržišta, razvoj privatnog sektora i kreiranje prepoznatljivosti Republike Srbije kao zemlje investicionih mogućnosti***
* ***Ulažemo značajne napore na otklanjanju prepreka za poslovanje i pojednostavljenje administrativnih procedura u cilju dostizanja nivoa za nacionalnu ekonomiju podsticajnog okruženja i statusa evropskog poslodavca***
* ***Pravovremeno informišemo poslodavce o važećoj regulativi, sa težištem na pravima, obavezama i odgovornostima zaposlenih i poslodavaca***
* ***Promovišemo odgovorno poslovanje, održivi razvoj i unapređenje privrednog ambijenta***
* ***Aktivnim delovanjem, doprinosimo ostvarenju svoje vizije* *JAKA PRIVREDA - JAKA SRBIJA***



**Unija poslodavaca Srbije (UPS)** je osnovana 1994. godine radi predstavljanja, unapređenja i zaštite ekonomskih i socijalnih interesa poslodavaca.

**UPS** razvija saradnju sa srodnim asocijacijama širom sveta, kao i brojnim međunarodnim forumima i telima. Prepoznata i priznata kao relevantna organizacija, UPS odražava stalnu saradnju sa Međunarodnom organizacijom rada - MOR (*International Labour Organization* - *ILO*), član je Međunarodne organizacije poslodavaca (*International Organization of Employers - IOE*) i Asocijacije poslodavaca Evropske unije(*BusinessEurope*), te različitih poslodavačkih organizacaija regionalnog tipa, poput Unije mediteranskih konfederacija poslodavaca (*Union of Mediteranean Confederation of Enterprises - BUSINESSMED*) i Centra za poslodavce jadranskog regiona - CEPOJAR (*Adriatic Regional Employers` Center - AREC*), a potpisnik je brojnih sporazuma o saradnji sa poslodavačkim organizacijama iz zemalja regiona i šire.

**UPS = GLAS PRIVREDE u**

* Socijalno-ekonomskom savetu Republike Srbije, Socijalno-ekonomskom savetu AP Vojvodine, lokalnim socijalno-ekonomskim savetima
* UO Republičkog fonda za penzijsko i invalidsko osiguranje zaposlenih
* UO Nacionalne službe za zapošljavanje
* UO i NO Fonda solidarnosti
* Nacionalnom prosvetnom savetu
* Savetu za stručno obrazovanje i obrazovanje odraslih
* Savetu za mala i srednja preduzeća, preduzetništvo i konkurentnost Ministarstva privrede
* Odboru za utvrđivanje reprezentativnosti sindikata i udruženja poslodavaca
* radnim grupama za izradu zakona, strategija, akcionih planova i dr.

**PODRŠKA/USLUGE ČLANOVIMA UPS**

* **Predstavljanje i zastupanje interesa u odnosima sa Vladom, drugim domaćim i stranim institucijama i organizacijama, sindikatima**
* **Kvalitetne poslovne informacije i obaveštenja o zakonskoj regulativi od značaja za poslovanje privrednih subjekata, informacije o standardima i regulativi EU**
* **Pravne usluge**
* **Učešće na sastancima, radionicama, okruglim stolovima, konferencijama**
* **Učešće u Programu treninga i usavršavanja menadžera (PETUM) - obuke kreirane na osnovu konkretnih potreba privrednih subjekata**
* **Učešće na međunarodnim skupovima, sajmovima i forumima poslodavaca**
* **Internet prezentacija članova na Sajtu UPS**
* **Korišćenje posebnih pogodnosti u okviru UPS Kluba.**

[**Sektor za opšte i pravne poslove**](file:///C%3A%5CUsers%5CSvetlana%5CDesktop%5CDesktop%5CZnacajno%5Cwww.millennium-center.org%5Clegalservice.php) **UPS** pruža primarnu pravnu zaštitu i obavlja za svoje članove najsloženije poslove koji spadaju u domen rada klasične pravne službe svakog pravnog subjekta.

Osnovni paket pravnog servisa, usluga i pomoći je prilagođen zahtevima i potrebama kompanija i preduzetnika, individualizovan prema vrsti, veličini, strukturi i organizacionom obliku kompanije i njenoj delatnosti, odnosno delatnosti preduzetnika, a obuhvata naročito najčešća, vremenski i kadrovski najiscrpnija pitanja i zadatke:

* **Pisana pravna mišljenja o konkretnim pitanjima iz delokruga rada firme**
* **Pravne savete iz oblasti radnopravnog zakonodavstva i drugih oblasti**
* **Sastavljanje dokumentacije neophodne za rad pravnog subjekta, kao sto su pravilnici o radu, pravilnici o organizaciji i sistematizaciji poslova, pravila, uputstva i sl.**
* **Odgovor na upit preko *e-maila***

**PRIDRUŽI SE**

**Iskoristite moć članstva u UPS i informacije i usluge koje nudimo da unapredite svoje poslovanje i privredni ambijent u Republici Srbiji uopšte.**

Članovi UPS su poslodavci - domaća i strana pravna ili fizička lica (preduzetnici), koji zapošljavaju, odnosno radno angažuju jedno ili više lica, bez obzira na broj zaposlenih, kao i udruženja poslodavaca i druga udruženja.

Članstvo u UPS je dobrovoljno. Status člana UPS stiče se na osnovu potpisane pristupnice i plaćene članarine. Stupanjem u članstvo UPS, poslodavci prihvataju prava i obaveze u skladu sa Statutom UPS.

Vaše angažovanje u okviru Unije može biti uzimanjem Vašeg većeg učešća u našim sektorima ili telima preko kojih jedini u Republici Srbiji imamo zakonsku osnovu da sa strane poslodavaca utičemo na zakone i pregovaramo legitimno sa Vladom Republike Srbije i sindikatima, odnosno samo Vašim predlozima u cilju poboljšanja privrednog ambijenta.

*Uputstvo za popunjavanje pristupnice*

Formu pristupnice možete dobiti u sedištu UPS/na Sajtu [www.poslodavci.rs](http://www.poslodavci.rs). Pristupnica se popunjava štampanim slovima u dva primerka, a potpisuje od strane ovlašćenog lica i overava važećim pečatom privrednog subjekta. Jedan primerak pristupnice zadržava se u službenoj arhivi privrednog subjekta, a drugi primerak donosi u sedište UPS/dostavlja redovnom poštom na adresu sedišta UPS.



**UNIJA POSLODAVACA SRBIJE**

**Republika Srbija**

**Beograd, Zemun 11080**

**Stevana Markovića 8**

**tel. + 381 11 3160 248**

**e-mail:** **info@poslodavci.rs**

**www.poslodavci.rs**



 \_\_\_***Platforma srpske privrede***